Here is a page extracted from Wikipedia that may contain CSS, HTML, and a lot of unformatted text.

Title: Sufixo -ancho
Content: O sufixo -ancho ye un sufixo despectivo present en aragonés y luengas neolatinas vecinas en uns pocos substantivos. Deriva d'a combinación d'o sufixo -ANCO y o diminutivo latín -ULU y fa part d'una serie apofonica chunto con os sufixos -oncho y -uncho.

En a evolución dende o latín -ANCULU t'o romanz -ancho bi habió una etapa intermedia en -ANCLO que encara se documenta en cualques eixemplos en aragonés y astur-leyonés.

O sufixo -ancho se troba a sobén combinau con o sufixo tamién despectivo -ón, por o que bel autor lo considera un infixo.

As palabras con sufixo -ancho pueden tener variants en -acho (forcacha), producto d'o pareixiu entre o sufixo -ancho y o sufixo -acho.

Eixemplos 
Cardancha/Gardancha/Cardencha/Cardincha, derivau de CARDU a traviés d'un hipotetico *CARDANCULU.
Farrancllau, derivau d'o latín FERRU a traviés d'un hipotetico FERRANCULU y o sufixo -au.
Farranchón/Ferrinchón/Ferrunchón, tamién derivau d'o latín FERRU a traviés de FERRANCULU pero con o sufixo -ón.
Forcancha, derivau d'o latín FURCA u de l'aragonés "forca" a traviés d'un hipotetico *FURCANCULA u *forcancla.
Garganchón.
Garrancha derivau de garra, con un cognato en asturiano occidental garruncha/garrucha. Manimenos existe a interpretación a partir de "garra" y "gancho".
Tarranclo < *TARRANCULA, (con cognato en asturiano tarrancha), en aragonés tamién se troba tarranco.
A locución adverbial a escarramanchons, derivau d'o latín CAMERA a traviés d'un hipotetico *CAMERANCULU.

Referencias

Bibliografía 
 KUHN, Alwin, El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6
 Chabier Tomás Arias: El aragonés del Biello Sobrarbe. Instituto de Estudios Altoaragoneses. (1999)
 David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Gredos, Editorial, S.A., 2002 ISBN 8424923391, 9788424923396. 
 Ángel Ballarín Cornel: Diccionario del Benasqués. Institución Fernando el Católico, Zaragoza, 1971.

Ancho